બીજી તરફ ગુલમર્ગમાં તાપમાન માઈનસ 1.4 ડિગ્રી નોંધાયું હતું. જોકે જમ્મુમાં દિવસે તાપ નીકળતા લોકોને ઠંડીમાંથી થોડી રાહત મળી છે. પહાડી વિસ્તારમાં બરફ વર્ષા થવાની આગાહી છે. તેથી હજુ આ વિસ્તારમાં ઠંડી ચાલુ રહેશે. જોકે દિલ્હીમાં દિવસે તાપ નીકળતાં લોકોએ રાહત અનુભવી છે. એકાએક ઠંડી વધી જતાં તેમજ ગાઢ ધુમ્મસ રહેતા દિલ્હીમાં 72થી વધુ ટ્રેન મોડી પડી રહી છે. જ્યારે 36 ટ્રેન રદ કરવામાં આવી છે અને 33થી વધુ ટ્રેનના સમયમાં ફેરફાર કરવામાં આવ્યા છે. કાનપુરમાં થયેલી ટ્રેન દુર્ઘટનાના કારણે અનેક ટ્રેન મોડી પડી છે. જોકે હવાઈ સેવા પર કોઈ અસર પડી નથી. હવામાન વિભાગની આગાહી છે કે આગામી 24 કલાક હજુ ઠંડીની અસર યથાવત્ રહેશે. તેમજ પહાડી વિસ્તારમાં બરફવર્ષા થવાની સંભાવના હોવાથી યુપીમાં હજુ થોડા દિવસ ઠંડીનું જોર યથાવત્ રહે તેવી સંભાવના છે.